**«Қазақстан Республикасының кейбір заңнамалық актілеріне тұтынушылардың құқықтарын қорғау**

**мәселелері бойынша өзгерістер және толықтырулар енгізу туралы» Қазақстан Республикасы Заңының жобасына**

**салыстырмалы кесте**

|  |  |  |  |  |
| --- | --- | --- | --- | --- |
| **№ р/п** | **Құрылымдық элемент** | **Қолданыстағы редакция** | **Ұсынылған редакция** | **Енгізілетін өзгерістер мен толықтырулардың негіздемесі** |
| **1** | **2** | **3** | **4** | **5** |
| **1994 жылғы 27 желтоқсандағы Қазақстан Республикасының Азаматтық кодексі (Жалпы бөлім)** | | | | |
| 1 | 9-баптың бірінші бөлігі | **9-бап. Азаматтық құқықтарды қорғау**  1.  …  Қазақстан Республикасының тұтынушылардың құқықтарын қорғау туралы заңнамасында көзделген тұтынушының құқықтары мен заңды мүдделерінің бұзылуы салдарынан оған келтірілген моральдық зиянды өтеу арқылы азаматтық құқықтарды қорғауды тұтынушылық дауларды сотқа дейінгі реттеу субъектілері жүзеге асыра алады. | **9-бап. Азаматтық құқықтарды қорғау**  1.  …  Қазақстан Республикасының тұтынушылардың құқықтарын қорғау туралы заңнамасында көзделген тұтынушының құқықтары мен заңды мүдделерінің бұзылуы салдарынан оған келтірілген моральдық зиянды өтеу арқылы азаматтық құқықтарды қорғауды тұтынушылық дауларды **соттан тыс** реттеу субъектілері жүзеге асыра алады. | «Сотқа дейінгі» сөздерін «соттан тыс» сөздеріне түзету ҚР Кәсіпкерлік кодексінің (бұдан әрі – КК) 302 және 303-баптарына сәйкестікке келтіру қажеттілігіне байланысты, оған сәйкес терминдер адамның бұзылған құқықтарын реттеудің немесе қорғаудың әртүрлі нысандарын білдіреді.  Мәселен, КК-нің 302-бабына сәйкес құқықтары мен заңды мүдделерi бұзылған кәсіпкерлік субъектілері осы құқықтарды **бұзушымен дауды тікелей реттеу** мақсатында оған Қазақстан Республикасының заңдарында көзделген тәртiппен жазбаша кінәрат қоюын білдіреді.  Тұтынушылардың құқықтарын қорғау туралы заңда көзделген бұл жағдай дауды ерікті түрде реттеу үшін тікелей кәсіпкерге шағымдану тұтынушының өтініші болып табылады.  КК-нің 303-бабына сәйкес Кәсіпкерлік субъектілерінің **құқықтарын қорғау** **Қазақстан Республикасының заңдарында** және (немесе) шартта **көзделген** мынадай **нысандарда**: 1) төрелікте; 2) медиация қолдану арқылы; 3) партисипативтік рәсім тәртібімен жүзеге асырылуы мүмкін.  ҚР Азаматтық кодексінің 9-бабы бірінші бөлігінің үшінші абзацының мазмұнын назарға ала отырып, көрсетілген бапты «сотқа дейінгі» деген сөзді «соттан тыс» деген сөзбен ауыстыра отырып, КК-нің  303-бабына сәйкестікке келтіру қажет. |
| 2 | 10-баптың алтыншы бөлігі | 10-бап. Кәсіпкерлер мен тұтынушылардың құқықтарын қорғау  …  6. Тұтынушылардың құқықтарын қорғау осы Кодексте немесе өзге де заң құжаттарында көзделген құралдармен қамтамасыз етiледi.  Әрбiр тұтынушының, атап айтқанда:  - тауарлар сатып алу, жұмыс пен қызметтi пайдалану үшiн еркiн шарт жасасуға;  - тауарлардың (жұмыстың, қызметтiң) тиiсiнше сапалы және қауiпсiз болуына;  - тауарлар (жұмыс, қызмет) жөнiнде толық және анық мәлiмет алуға;  - тұтынушылардың қоғамдық ұйымдарына бiрiгуге құқығы бар. | 10-бап. Кәсіпкерлер мен тұтынушылардың құқықтарын қорғау... 6. Тұтынушылардың құқықтарын қорғау осы Кодекске, **Қазақстан Республикасының тұтынушылардың құқықтарын қорғау туралы заңнамалық актісіне** және өзге де нормативтік құқықтық актілерге **сәйкес** қамтамасыз етіледі.  **Тұтынушылардың негізгі құқықтары, негізгі қағидаттары, сондай-ақ тұтынушылардың құқықтарын қорғау мәселелері Қазақстан Республикасының тұтынушылардың құқықтарын қорғау туралы заңнамалық актісінде белгіленеді.**  **Тұтынушылардың өзге де құқықтары мен оларды қорғау ерекшеліктері, сондай-ақ Қазақстан Республикасының тұтынушылардың құқықтарын қорғау туралы заңнамалық актісінде реттелмеген кәсіпкерлік субъектілері көрсететін (орындайтын) қызметтер саласындағы орындаушылардың өзге де міндеттері осы бөліктің бірінші және екінші абзацтарының ережесі ескеріле отырып осы Кодексте, Қазақстан Республикасының заңнамалық және өзге де нормативтік құқықтық актілерінде белгіленеді.** | «Тұтынушылардың құқықтарын қорғау туралы» 2010 жылғы 4 мамырдағы ҚР Заңының 2-бабының  2-тармағына сәйкес тұтынушылардың қаржылық, әлеуметтік, медициналық, туристік және өзге де көрсетілетін қызметтер саласындағы құқықтары, сондай-ақ оларды қорғау мәселелері Қазақстан Республикасының заңдарында белгіленеді.  Осы норма негізінде соттар мен өзге де мемлекеттік органдар жоғарыда аталған салаларда тұтынушылардың құқықтары бұзылған кезде «Тұтынушылардың құқықтарын қорғау туралы» ҚР Заңында көзделген тұтынушылардың негізгі құқықтарын назарға алмайды.  Жыл сайын тұтынушылардың құқықтарын қорғау жөніндегі уәкілетті органға келіп түсетін шағымдардың өсуі 20%-ға артады. Қоғамдық пікірді зерттеу нәтижелері респонденттердің медицина саласының, интернет-провайдерлердің, қалалық қоғамдық көлік және т.б. қызметтеріне ең үлкен наразылығын көрсетеді.  Қоғамдық бірлестіктерден тұтынушылардың құқықтарын қорғау жөніндегі уәкілетті органға кәсіпкер тұтынушыға көрсететін қызметтердің барлық салаларында мемлекеттік органдарды салааралық үйлестіруді күшейту бойынша ұсыныстар келіп түседі  Осыған байланысты жаңа редакциядағы «Тұтынушылардың құқықтарын қорғау туралы» ҚР Заңы жобасының 2-бабында кәсіпкерлік субъектілері көрсететін (орындайтын) қызметтер (жұмыстар) салаларындағы тұтынушылардың негізгі құқықтары, негізгі қағидаттары, сондай-ақ тұтынушылардың құқықтарын қорғау мәселелері «Тұтынушылардың құқықтарын қорғау туралы» ҚР Заңында белгіленетіні көзделген.  Осыған байланысты, АК-нің 10-бабының алтыншы бөлігін жаңа редакциядағы «Тұтынушылардың құқықтарын қорғау туралы» ҚР Заң жобасына сәйкестікке келтіріледі. |
| 3 | 11-бап | 11-бап. Кәсіпкерлік бостандығын теріс пайдалануға жол бермеу1. Заңды бәсекелестiктi шектеуге немесе жоюға, негiзсiз артықшылықтар алуға, тұтынушылардың құқықтары мен заңды мүдделерiне қысым жасауға бағытталған монополистiк және қандай болса да басқа қызметке жол берiлмейдi.2. Заң құжаттарында көзделген реттердi қоспағанда, кәсiпкерлердiң азаматтық құқықтарды бәсекелестiктi шектеу мақсатында пайдалануына, соның iшiнде:1) кәсiпкерлердiң рыноктағы өздерiнiң үстем жағдайын пайдаланып, атап айтқанда, тауар тапшылығын жасау немесе бағаны көтеру үшiн тауар өндiрудi шектеу немесе тоқтатып тастау, не айналыстан алып тастау арқылы қиянат жасауына;2) ұқсас кәсiпкерлiк қызмет жүргiзушi тұлғалардың баға, рыноктарды бөлiсу, басқа кәсiпкерлердi аластау туралы және бәсекелестiктi едәуiр шектейтiн өзге де жағдайлар туралы келiсiмдер жасасуына және оларды орындауына;3) ұқсас кәсiпкерлiк қызмет жүргiзушi тұлғаның және тұтынушылардың заңды мүдделерiне қысым көрсетуге бағытталған терiс пиғылды әрекеттер жасауына (терiс пиғылды бәсекелестiк), атап айтқанда, тұтынушыларды басқа кәсiпкердiң тауар дайындаушысы, дайындау мақсаты, әдiсi мен орны, сапасы және өзге де қасиеттерi жөнiнен шатастыру арқылы, тауарларды жарнамалық және өзге де ақпаратта әдепсiздiкпен салыстыру, бөтен тауардың сыртқы безендiрiлуiн көшiрiп алу арқылы және басқа да әдiстермен шатастыруына жол берiлмейдi.Терiс пиғылды бәсекелестiкке қарсы күрес жөнiндегi шаралар заң құжаттарымен белгiленедi. | 11-бап. Кәсіпкерлік еркіндігін теріс пайдалануға тыйым салу1. Бәсекелестікті шектеуге немесе жоюға, тұтынушылардың құқықтары мен заңды мүдделерін бұзуға және (немесе) оларға нұқсан келтіруге бағытталған қызметке, жосықсыз бәсекелестікке тыйым салынады.Монополистік қызмет заңмен реттеледі және шектеледі.2. Қазақстан Республикасының тұтынушылардың құқықтарын қорғау туралы заңнамалық актісінде аталған тұтынушылардың құқықтарын бұзатын және (немесе) оларға нұқсан келтіретін шарт талаптары жарамсыз болып табылады. | ҚР Азаматтық кодексінің 11-бабының бірінші бөлігі ҚР Кәсіпкерлік кодексінің 8-бабының бірінші бөлігіне сәйкестікке келтіріледі, оған сәйкес бәсекелестікті шектеуге немесе жоюға, тұтынушылардың құқықтары мен заңды мүдделеріне қысым көрсетуге бағытталған қызметке, жосықсыз бәсекелестікке тыйым салынады. Монополистік қызмет заңмен реттеледі және шектеледі.  Азаматтық кодекстің 11-бабының екінші бөлігі «Тұтынушылардың құқықтарын қорғау туралы» ҚР Заң жобасының 17-бабының бірінші бөлігіне сәйкестікке келтіріледі, оған сәйкес сатушы (дайындаушы, орындаушы) тұтынушымен жасалған шартқа тұтынушының құқықтарын бұзатын және (немесе) оларға қысым жасайтын талаптарды енгізген жағдайда, мұндай шарттар жарамсыз болып табылады.  ***Анықтама үшін.*** *ҚР-ның 2030 жылға дейінгі құқықтық саясат тұжырымдамасын іске асыру жөніндегі іс-қимыл жоспарының 24-тармағын орындау үшін (2022 жылғы 29 сәуірдегі № 264 ҚР Үкіметінің қаулысымен бекітілген), оған сәйкес тұтынушылық шарттар, тұтынушылардың құқықтарын қорғау және тауарлардың, жұмыстар мен көрсетілетін қызметтердің сапасы үшін бизнестің жауапкершілігі туралы заңнаманы дамыту көзделген.*  Аталған түзетулерді енгізудің себебі өткен жылы пайда болған қоғамдық резонанс, атап айтқанда, автосалондардың Қазақстандағы тұтынушыларға қосымша өтеулі тауарлар сатып алуды мәжбүрлеу болып табылады. Осы мәселе бойынша монополияға қарсы органдар, прокуратура, тұтынушылардың құқықтарын қорғау органдары, қоғамдық институттар мен олардың одақтары жұмылдырылды. |
| 4 | 387- баптың бесінші бөлігі | 387-бап. Жария шарт….5. Жария шарттың осы баптың 2 және 4-тармақтарында белгiленген талаптарына сәйкес келмейтiн ережелерi маңызсыз болып табылады. | 387-бап. Жария шарт…5. Жария шарттың осы баптың 2 және 4-тармақтарында белгiленген талаптарына сәйкес келмейтiн ережелерi маңызсыз болып табылады.Қазақстан Республикасының тұтынушылардың құқықтарын қорғау туралы заңнамасында белгіленген талаптарға сәйкес келмейтін тұтынушылардың құқықтарын бұзатын және (немесе) оларға нұқсан келтіретін шарттың талаптары бөлігіндегі жария шарттың талаптары жарамсыз болып табылады. | ҚР-ның 2030 жылға дейінгі құқықтық саясат тұжырымдамасын іске асыру жөніндегі іс-қимыл жоспарының 24-тармағын *(2022 жылғы 29 сәуірдегі № 264 ҚР Үкіметінің қаулысымен бекітілген), оған сәйкес тұтынушылық шарттар, тұтынушылардың құқықтарын қорғау және тауарлардың, жұмыстар мен көрсетілетін қызметтердің сапасы үшін бизнестің жауапкершілігі туралы заңнаманы дамыту көзделген)* орындау үшін 387-баптың 5-бөлігі «Тұтынушылардың құқықтарын қорғау туралы» ҚР Заң жобасының 17-бабының 1-бөлігімен толықтырылады, оған сәйкес сатушы (дайындаушы, орындаушы) шартқа енгізген жағдайда тұтынушымен тұтынушының құқықтарын бұзатын және (немесе) оларға қысым жасайтын шарттар, мұндай шарттар жарамсыз болып табылады.  Аталған түзетулерді енгізудің себебі өткен жылы пайда болған қоғамдық резонанс, атап айтқанда, автосалондардың Қазақстандағы тұтынушыларға қосымша өтеулі тауарлар сатып алуды мәжбүрлеу болып табылады. Осы мәселе бойынша монополияға қарсы органдар, прокуратура, тұтынушылардың құқықтарын қорғау органдары, қоғамдық институттар мен олардың одақтары жұмылдырылды. |
| **2015 жылғы 31 қазандағы Қазақстан Республикасының Азаматтық процестік кодексі**  **(бұдан әрі – ҚР АПК)** | | | | |
| 5. | 55-баптың бірінші бөлігі | 55-бап. Басқа тұлғалардың құқықтарын, қоғамдық және мемлекеттік мүдделерді қорғау үшін сотқа жүгіну  1. Заңда көзделген жағдайларда мемлекеттік органдар мен жергілікті өзін-өзі басқару органдары, заңды тұлғалар немесе азаматтар, Қазақстан Республикасындағы Адам құқықтары жөніндегі уәкіл сотқа басқа тұлғалардың өтініші бойынша олардың құқықтарын, бостандықтары мен заңды мүдделерін, сол сияқты қоғамдық немесе мемлекеттік мүдделерді қорғау үшін талап қойып, жүгіне алады. ... | 55-бап. Басқа тұлғалардың құқықтарын, қоғамдық және мемлекеттік мүдделерді қорғау үшін сотқа жүгіну  1. Заңда көзделген жағдайларда мемлекеттік органдар мен жергілікті өзін-өзі басқару органдары, жеке, заңды тұлғалар және олардың қауымдастықтары (одақтары), Қазақстан Республикасындағы Адам құқықтары жөніндегі уәкіл, Қазақстан Республикасындағы тұтынушылардың құқықтарын қорғау мәселелері жөніндегі омбудсмен басқа тұлғалардың (олардың өтініштері бойынша), анықталмаған тұлғалар тобының **(фактілер анықталған немесе ақпарат болған кезде)** құқықтарын, бостандықтары мен заңды **мүдделерін, сонымен қатар қоғамдық немесе мемлекеттік мүдделерді қорғау үшін талап қойып сотқа жүгіне алады.** | Қазақстан Республикасы Азаматтық процестік кодексінің 55-бабының бірінші бөлігінде «азаматтар» сөзі ҚР Конституциясының 13-бабының 2-тармағына сәйкес келмеуді болдырмау мақсатында «жеке тұлғалар» деген сөздермен ауыстырылады.  Сонымен бірге, құқықтары мен заңды мүдделері бұзылған тұтынушы сатушыға (дайындаушыға, орындаушыға), тұтынушылардың қоғамдық бірлестіктеріне, қауымдастықтарға (одақтарға), омбудсменге, уәкілетті органға, мемлекеттік органдарға, тұтынушылық дауды соттан тыс реттеу субъектісіне (сатушының (дайындаушының, орындаушының) келісімі болған кезде, сотқа жүгінуге құқылы делінген Заң жобасының 49-бабының 1-тармағына сәйкестікке келтіру мақсатында «заңды тұлғалар» деген сөздерден кейін «және олардың бірлестіктері (одақтары),» «тұтынушылардың құқықтарын қорғау мәселелері жөніндегі омбудсмен», «(олардың өтініштері бойынша), анықталмаған адамдар тобы (фактілер анықталған немесе ақпарат болған кезде),» деген сөздермен толықтырылады,  Сонымен қатар Заң жобасының 55-бабының 1-тармағымен сәйкестендіру қажет, оған сәйкес тұтынушылардың қоғамдық бірлестіктері, қауымдастықтар (одақтар), омбудсмен фактілерді анықтаған немесе қажетті ақпарат болған кезде тұтынушылардың белгісіз тобына қатысты сатушының (дайындаушының, орындаушының) құқыққа қайшы әрекеттерін тоқтату туралы соттарға мүліктік емес сипаттағы талап-арыздар қоюға құқылы.  Адамдардың анықталмаған тобының құқықтарын қорғау құралын енгізу осы бұзушылықтардың «салдарын» емес, тұтынушылардың құқықтарын бұзудың «себебін» уақтылы жою мақсатында шартталған, бұл өз кезегінде, ЕАЭО-ға қатысушы елдердің тұтынушылардың құқықтарын қорғау саласындағы заңнамасымен үйлесімді түрде синхрондалады.  Сондай-ақ, ҚР ӘРПК 9-бабының екінші бөлігімен үндестіру қажет. |
| 6. | 76-бап 2-1 бөлікпен толықтырылады | 76-бап. Дәлелдеуден босатудың негіздері  ...  **Жоқ**  ... | 76-бап. Дәлелдеуден босатудың негіздері  ...  **2-1. Сатушының (дайындаушының, орындаушының) тұтынушылардың белгіленбеген тобына қатысты іс-әрекеттерін құқыққа қарсы деп тану туралы заңды күшіне енген сот шешімімен белгіленген мән-жайлар, оның ішінде мұндай әрекеттер орын алғаны немесе оларды осы сатушы (дайындаушы, орындаушы) жасағаны туралы, осы тұтынушылар тобының қатарындағы тұтынушының, оның ішінде мүліктік сипаттағы, осы сатушының (дайындаушының, орындаушының) іс-әрекеттерінің азаматтық-құқықтық салдарларының туындауы нәтижесінде пайда болған оның бұзылған құқықтарын қорғау туралы талап қоюын қарайтын сот үшін міндетті.**  ... | АПК-нің 76-бабы «Тұтынушылардың құқықтарын қорғау туралы» ҚР Заңы жобасының 55-бабының екінші бөлігіне сәйкестікке келтіру мақсатында 2-1-бөлігімен толықтырылады, оған сәйкес ұсқас норма көзделген.  Адамдардың анықталмаған тобының құқықтарын қорғау құралын енгізу осы бұзушылықтардың «салдарын» емес, тұтынушылардың құқықтарын бұзудың «себебін» уақтылы жою мақсатында шартталған, бұл өз кезегінде, ЕАЭО-ға қатысушы елдердің тұтынушылардың құқықтарын қорғау саласындағы заңнамасымен үйлесімді түрде синхрондалады.  АПК-де осындай нормалардың болуы АПК-нің 1-бабының бірінші бөлігін талап етеді, оған сәйкес азаматтық сот ісін жүргізу тәртібін реттейтін өзге де заңдардың ережелері АПК-не енгізілуге жатады. |
| **«Қазақстан Республикасындағы көлік туралы» 1994 жылғы 21 қыркүйектегі Қазақстан Республикасының Заңы** | | | | |
| 7 | 1-баптың 2) тармағы | 1-бап. Осы Заңда қолданылатын негізгі ұғымдар  …  2) клиент (жүк жөнелтуші, жүк алушы, жолаушы, жалдаушы) – тасымалдаушымен жасалған шартқа сәйкес, ал аралас тасымалдар кезінде жасалған аралас тасымалдар шартына сәйкес көлікті пайдаланатын жеке немесе заңды тұлға. | 1-бап. Осы Заңда қолданылатын негізгі ұғымдар  …  2) клиент (жүк жөнелтуші, жүк алушы, жолаушы, кемемен жалданушы) – тасымалдаушымен жасалған шартқа сәйкес **тасымалдаушының көлігін пайдалану** мақсатында, ал аралас тасымалдар кезінде жасалған аралас тасымалдар шартына сәйкес тасымалдаушыдан қызметті сатып **алатын және (немесе) осындай қызметті пайдаланатын жеке немесе заңды тұлға;**  .... | Бір тарап екінші тараптан қызмет алатынын нақтылау мақсатында редакцияны жақсарту. |
| 8 | 11-баптың жетінші бөлігі | 11-бап. Жүктерді, жолаушыларды, багажды, пошта жөнелтілімдерін тасымалдау, көлік-экспедициялық қызметтерді жүзеге асыру  …        Клиент пен тасымалдаушының жекелеген құқықтары мен міндеттері тасымалдау шартында тараптардың келісімімен айқындалады.        ... | 11-бап. Жүктерді, жолаушыларды, багажды, пошта жөнелтілімдерін тасымалдау, көлік-экспедициялық қызметтерді жүзеге асыру  ...  Клиент пен тасымалдаушының жекелеген құқықтары мен міндеттері тараптардың келісімімен тасымалдау шартында белгіленеді. **Тасымалдаушы кәсіпкерлік субъектісі болып табылмайтын клиентпен тасымалдау шартын жасасу (орындау) кезінде осы бапта көзделген нормалармен қатар Қазақстан Республикасының тұтынушылардың құқықтарын қорғау туралы заңнамалық актісінің ережелерін қолданады.**  ... | «Тұтынушылардың құқықтарын қорғау туралы» 2010 жылғы 4 мамырдағы ҚР Заңының 2-бабының  2-тармағына сәйкес тұтынушылардың қаржылық, әлеуметтік, медициналық, туристік және өзге де көрсетілетін қызметтер саласындағы құқықтары, сондай-ақ оларды қорғау мәселелері Қазақстан Республикасының заңдарында белгіленеді.  Осы норма негізінде соттар мен өзге де мемлекеттік органдар жоғарыда аталған салаларда тұтынушылардың құқықтары бұзылған кезде «Тұтынушылардың құқықтарын қорғау туралы» ҚР Заңында көзделген тұтынушылардың негізгі құқықтарын назарға алмайды.  Жыл сайын тұтынушылардың құқықтарын қорғау жөніндегі уәкілетті органға келіп түсетін шағымдардың өсуі 20%-ға артады. Қоғамдық пікірді зерттеу нәтижелері респонденттердің медицина саласының, интернет-провайдерлердің, қалалық қоғамдық көлік және т.б. қызметтеріне ең үлкен наразылығын көрсетеді.  Қоғамдық бірлестіктерден тұтынушылардың құқықтарын қорғау жөніндегі уәкілетті органға кәсіпкер тұтынушыға көрсететін қызметтердің барлық салаларында мемлекеттік органдарды салааралық үйлестіруді күшейту бойынша ұсыныстар келіп түседі  Осыған байланысты жаңа редакциядағы «Тұтынушылардың құқықтарын қорғау туралы» ҚР Заңы жобасының 2-бабында кәсіпкерлік субъектілері көрсететін (орындайтын) қызметтер (жұмыстар) салаларындағы тұтынушылардың негізгі құқықтары, негізгі қағидаттары, сондай-ақ тұтынушылардың құқықтарын қорғау мәселелері «Тұтынушылардың құқықтарын қорғау туралы» ҚР Заңында белгіленетіні көзделген.  Осыған байланысты, АК-нің 10-бабының алтыншы бөлігін жаңа редакциядағы «Тұтынушылардың құқықтарын қорғау туралы» ҚР Заң жобасына сәйкестікке келтіріледі. |
| 9 | 12-1-баптың 1-тармағының бірінші абзацы | 12-1-бап. Аралас тасымалдау шарты  1. Аралас тасымалдау шартында мыналар болуы керек:  … | 12-1-бап. Аралас тасымалдау шарты  1. Аралас тасымалдау шарты **Қазақстан Республикасының тұтынушылардың құқықтарын қорғау туралы заңнамасының тұтынушының құқықтарын бұзатын және (немесе)** **оларға нұқсан келтіретін шарт** талаптарының жарамсыздығы бөлігіндегі нормаларды ескере отырып, мыналарды қамтуға тиіс:  .... | ҚР-ның 2030 жылға дейінгі құқықтық саясат тұжырымдамасын іске асыру жөніндегі іс-қимыл жоспарының 24-тармағын *(2022 жылғы 29 сәуірдегі № 264 ҚР Үкіметінің қаулысымен бекітілген), оған сәйкес тұтынушылық шарттар, тұтынушылардың құқықтарын қорғау және тауарлардың, жұмыстар мен көрсетілетін қызметтердің сапасы үшін бизнестің жауапкершілігі туралы заңнаманы дамыту көзделген)* орындау үшін осы жолда көрсетілген тармаққа «Тұтынушылардың құқықтарын қорғау туралы» ҚР Заңы жобасының 17-бабымен үндестіру мақсатында өзгеріс енгізіледі, оған сәйкес тұтынушылардың құқықтарын бұзатын және оларға қысым жасайтын жол берілмейтін жағдайлар көзделген. |
| **«Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының Заңы** | | | | |
| 10 | 17-баптың 1-тармағының екінші бөлігі | 17-бап. Туристік қызмет көрсету шарты  1. ...  Туристік қызмет көрсету шартының елеулі талаптары Қазақстан Республикасының Үкіметі бекіткен үлгілік шартта белгіленеді. | 17-бап. Туристік қызмет көрсету шарты  1. ...  Туристік қызмет көрсету шартының елеулі талаптары осы **Заңның 11-бабының 20-1) тармақшасына сәйкес** бекітілген үлгілік шартта белгіленеді. | Құқықтық мониторинг шеңберінде оны сәйкестендіру және аталған заңнамалық актідегі нормалардың бәсекелестігін болдырмау ұсынылады. |
| 11 | 24-баптың екінші бөлігі | 24-бап. Туристердің құқықтары  ...  Туристердің өзге де құқықтары болатын елдің (орынның) заңнамасымен айқындалады. | 24-бап. Туристердің құқықтары  ...  Туристердің өзге де құқықтары **Қазақстан Республикасының** және болатын елдің (орынның) заңнамасымен айқындалады.. | Құқықтық мониторинг шеңберінде оны «Құқықтық актілер туралы» ҚР Заңының 1-бабының 16) тармақшасына сәйкестікке келтіру ұсынылады, оған сәйкес **Қазақстан Республикасының** заңнамасы – белгіленген тәртіппен қабылданған нормативтік құқықтық актілердің жиынтығы. |
| 12 | 25-баптың екінші бөлігі | 25-бап. Туристің міндеттері  …  Туристердің өзге де міндеттері болатын елдің (орынның) заңнамасымен айқындалады. | 25-бап. Туристің міндеттері  …  Туристердің өзге де міндеттері **Қазақстан Республикасының** және болатын елдің (орынның) заңдарымен айқындалады. | Құқықтық мониторинг шеңберінде оны «Құқықтық актілер туралы» ҚР Заңының 1-бабының 16) тармақшасына сәйкестікке келтіру ұсынылады, оған сәйкес **Қазақстан Республикасының** заңнамасы – белгіленген тәртіппен қабылданған нормативтік құқықтық актілердің жиынтығы. |
| 13 | 27-4-баптың 1-тармағының 3-тармақшасы | 27-4-бап. Қазақстан Республикасы азаматтарының көшпелі туризм саласындағы құқықтарын қорғау тетігі  1. Қазақстан Республикасы азаматтарының құқықтарын қорғау жөніндегі іс-қимылдарды жүзеге асыру туралы шешімді уәкілетті органның келісімі бойынша Қазақстан Республикасы азаматтарының көшпелі туризм саласындағы құқықтарына кепілдік беру жүйесінің әкімшісі мынадай жағдайларда қабылдайды:  …  3) Қазақстан Республикасы азаматтарының көшпелі туризм саласындағы құқықтарын бұзу фактілері бойынша туристер бірлестігінің (бірлестіктерінің) жазбаша өтініші;  … | 27-4-бап. Қазақстан Республикасы азаматтарының көшпелі туризм саласындағы құқықтарын қорғау тетігі  1. Қазақстан Республикасы азаматтарының құқықтарын қорғау жөніндегі іс-қимылдарды жүзеге асыру туралы шешімді уәкілетті органның келісімі бойынша Қазақстан Республикасы азаматтарының көшпелі туризм саласындағы құқықтарына кепілдік беру жүйесінің әкімшісі мынадай жағдайларда қабылдайды:  …  3) Қазақстан Республикасы азаматтарының шығу туризмі саласындағы құқықтарын бұзу фактілері бойынша туристер бірлестігінің (бірлестіктерінің), **тұтынушылардың қоғамдық бірлестіктерінің, Қазақстан Республикасындағы тұтынушылардың құқықтарын қорғау мәселелері жөніндегі омбудсменнің жазбаша өтініші болғанда**;  … | «Тұтынушылардың құқықтарын қорғау туралы» ҚР Заңының жобасына сәйкес тұтынушылардың құқықтарын қорғау жүйесінің субъектілеріне туристік қызметті тұтынушылардың құқықтарын қорғау мәселелеріне мүдделі тұтынушылардың қоғамдық бірлестіктері мен тұтынушылардың құқықтарын қорғау мәселелері жөніндегі омбудсмен кіреді.  Аталған нормада көрсетілген жағдайда құқықтық дәлсіздікті болдырмау мақсатында заң жобасында осы өзгеріс ұсынылады. |
| **«Сауда қызметін реттеу туралы» 2004 жылғы 12 сәуірдегі Қазақстан Республикасының Заңы** | | | | |
| 14 | 1-баптың 27) тармақшасы | 1-бап. Осы Заңда мынадай негізгі ұғымдар пайдаланылады:  …  27) сауда объектiсi – тауарларды сату кезiнде тауарларды қоюға, көрсетуге, сатып алушыларға қызмет көрсетуге және сатып алушылармен ақшалай есеп айырысу жүргізуге арналған және сол үшін пайдаланылатын жабдықпен арнайы жарақтандырылған ғимарат немесе ғимараттың бiр бөлiгi, құрылысжай немесе құрылысжайдың бiр бөлiгi, сауда базары, автоматтандырылған құрылғы немесе көлiк құралы;  ... | 1-бап. Осы Заңда мынадай негізгі ұғымдар пайдаланылады:  …  27) сауда объектісі – тауарларды сату кезінде тауарларды **не олардың үлгілерін** қоюға, көрсетуге, сатып алушылар үшін ақпарат беруге, сатып алушыларға қызмет көрсетуге және сатып алушылармен ақшалай есеп айырысу жүргізуге арналған және сол үшін пайладанылатын жабдықпен арнайы жарақтандырылған ғимарат немесе ғимараттың бір бөлігі, құрылысжай немесе құрылысжайдың бір бөлігі, сауда базары, электрондық **сауда алаңы, электрондық саудаға қатысушы пайдаланатын интернет-ресурс,** автоматтандырылған құрылғы немесе көлік құралы;  ... | 2022 жылы тұтынушылардың құқықтарын қорғау жөніндегі уәкілетті органға келіп түскен 31 мың өтініштің 2790-ы онлайн саудаға қатысты.  Алайда, онлайн-сауданың танымалдығы артып келе жатқандықтан, оның барлық артықшылықтары заңдық олқылықтарды пайдаланатын жосықсыз адамдардың әрекеттерімен қатар жүре бастайды.  Құқықтық мониторинг кәсіпкерлік субъектілері пайдаланатын электрондық сауда алаңдарының, интернет-ресурстардың цифрлық объектілері көзделмеген «сауда объектісі» терминін анықтаудағы олқылықты көрсетеді.  Өз кезегінде, бұл тауарлар, жұмыстар, көрсетілетін қызметтер туралы толық, сенімді және уақтылы ақпарат және т.б. жөніндегі тұтынушылардың құқықтарын қорғау туралы заңда көзделген тұтынушылардың негізгі құқықтарын сақтамауға мүмкіндік беретін онлайн саудада тұтынушылардың құқықтарын реттеу мен қорғаудағы олқылықтарды тудырады.  Онлайн және бетпе-бет сауда нысандарына қатысушылардың жағдайын теңестіру үшін осы түзетулер қажет. |
| 15 | 1 -баптың 56) тармақшасы | 1-бап. Осы Заңда мынадай негізгі ұғымдар пайдаланылады:  ...  56) электрондық коммерция – электрондық саудадағы, сондай-ақ көрсетілетін қызметтерді сатудағы, ақпараттық-коммуникациялық технологиялар арқылы жүзеге асырылатын кәсіпкерлік қызмет;  ... | 1-бап. Осы Заңда мынадай негізгі ұғымдар пайдаланылады:  ...  56) электрондық коммерция – ақпараттық-коммуникациялық технологиялар арқылы жүзеге асырылатын электрондық саудадағы кәсіпкерлік қызмет, **сондай-ақ жұмыстарды орындау мен қызметтер көрсету, деген сөздермен ауыстырылсын**;  ... | Интернеттегі сауда сегменті қарқын алуда.  Қазіргі уақытта онлайн коммерция арқылы тауарды сатып алуға, көрсетілетін қызметтерді немесе жұмыстарды алуға онлайн келісім табуға және рәсімдеуге болады.  Алайда, онлайн-коммерцияның танымалдығы артып келе жатқандықтан, оның барлық артықшылықтары заңдық олқылықтарды пайдаланатын жосықсыз адамдардың әрекеттерімен қатар жүре бастайды.  Құқықтық мониторинг «электрондық коммерция» терминін анықтаудағы олқылықты көрсетеді, онда кәсіпкерлік субъектілері пайдаланатын интернет-ресурстардың объектілері көзделмеген.  Өз кезегінде, бұл тауарлар, жұмыстар, қызметтер туралы толық, сенімді және уақтылы ақпарат және т.б. жөніндегі тұтынушылардың құқықтарын қорғау туралы заңда көзделген тұтынушылардың негізгі құқықтарын сақтамауға мүмкіндік беретін онлайн саудада тұтынушылардың құқықтарын реттеу мен қорғаудағы олқылықтарды тудырады.  Онлайн және бетпе-бет сауда нысандарына қатысушылардың жағдайын теңестіру үшін осы түзетулер қажет. |
| 16 | 1 -баптың 58) тармақшасы | 1-бап. Осы Заңда мынадай негізгі ұғымдар пайдаланылады:  …  58) электрондық сауда алаңы –электрондық **саудаға** қатысушыларды инфрақұрылыммен, оның ішінде ақпараттық-коммуникациялық технологияларды пайдалана отырып, олардың арасында жұмыстар мен қызметтер көрсетуге арналған шарттар жасасуды қамтамасыз ететін интернет-ресурс;  ... | 1-бап. Осы Заңда мынадай негізгі ұғымдар пайдаланылады:  …  58) электрондық сауда алаңы – электрондық **коммерцияға** қатысушыларды инфрақұрылыммен, **сондай-ақ** ақпараттық-коммуникациялық технологияларды пайдалана отырып, **олардың арасында тауарларды өткізуге, жұмыстарды орындауға және қызметтер көрсетуге** арналған шарттар жасасуды қамтамасыз ететін интернет-ресурс;  ... | 2022 жылы тұтынушылардың құқықтарын қорғау жөніндегі уәкілетті органға келіп түскен 31 мың өтініштің 2790-ы онлайн саудаға қатысты.  Алайда, онлайн-сауданың танымалдығы артып келе жатқандықтан, оның барлық артықшылықтары заңдық олқылықтарды пайдаланатын жосықсыз адамдардың әрекеттерімен қатар жүре бастайды.  Құқықтық мониторинг олқылықты көрсетеді «сауда объектісі» терминінің анықтамасында кәсіпкерлік субъектілері пайдаланатын электрондық сауда алаңдарының, интернет-ресурстардың цифрлық объектілері көзделмеген.  Бұл өз кезегінде, бұл тауарлар, жұмыстар, қызметтер туралы толық, сенімді және уақтылы ақпарат және т.б. жөніндегі тұтынушылардың құқықтарын қорғау туралы заңда көзделген тұтынушылардың негізгі құқықтарын сақтамауға мүмкіндік беретін онлайн саудада тұтынушылардың құқықтарын реттеу мен қорғаудағы олқылықтарды тудырады.  Онлайн және бетпе-бет сауда нысандарына қатысушыларды теңестіру үшін осы түзетулер қажет. |
| 17 | 10-баптың 2-7 тармағының бірінші бөлігі | 10-бап. Ішкі сауда объектілері мен түрлері  …  2-7. Қазақстан Республикасының сауда қызметін реттеу туралы заңнамасына сәйкес қызметінің негізгі түрі ірі сауда объектілеріндегі, сондай-ақ сауда базарларындағы сауда орындарын жалға (пайдалануға) беру, мұндай объектілердің жұмыс істеуін қамтамасыз ету және олардың жұмысын ұйымдастыру болып табылатын дара кәсіпкерлер және (немесе) заңды тұлғалар: … | 10-бап. Ішкі сауда объектілері мен түрлері  …  2-7. Қазақстан Республикасының сауда қызметін реттеу **және Қазақстан Республикасының тұтынушылардың құқықтарын қорғау туралы** заңнамасынасәйкес қызметінің негізгі түрі ірі сауда объектілеріндегі, сондай-ақ сауда базарларындағы сауда орындарын жалға (пайдалануға) беру, мұндай объектілердің жұмыс істеуін қамтамасыз ету және олардың жұмысын ұйымдастыру болып табылатын дара кәсіпкерлер және (немесе) заңды тұлғалар:  ... | «Тұтынушылардың құқықтарын қорғау туралы» Қазақстан Республикасы Заңының жобасымен үйлестіру. |
| 18 | 29-1-баптың 1-тармағының 2) тармақшасы | 29-1-бап. Электрондық сауданы жүзеге асыру  1. Офертаны өз атынан электрондық нысанда жіберетін сатушы электрондық **сауданы** жүзеге асыру кезінде:  …  2) шартты жасасу тәртібі туралы ақпаратты ұсынуға;  ...  2-1. Электрондық сауда алаңындағы **электрондық коммерция** инфрақұрылымында:  ...  3. Электрондық сауда алаңы электрондық коммерцияны жүзеге асыру кезінде:  …  2) электрондық сауда алаңында жасалған мәмілелер бойынша сатып алушының өз міндеттемелерін орындауын, егер мұндай шарттарды электрондық сауда алаңы іске асырған жағдайда, қамтамасыз ету шарттарын айқындайды.  ...  **6. жоқ** | 29-1-бап. Электрондық коммерцияны жүзеге асыру  1. Офертаны өз атынан электрондық нысанда жіберетін сатушы электрондық **коммерцияны** жүзеге асыру кезінде:  …  **2) шарт жасасу тәртібі туралы толық және нақты ақпаратты және «Тұтынушылардың құқықтарын қорғау туралы» Қазақстан Республикасы Заңының 32-бабында белгіленген өзге де ақпаратты ұсынуға;**  ...  2-1. Электрондық **коммерция** инфрақұрылымы мыналарды қамтиды:  ...  3. Электрондық сауда алаңы электрондық коммерцияны жүзеге асыру кезінде:        …  2) сатып алушының электрондық сауда алаңында жасалған мәмілелер бойынша **сатушы мен** сатып алушының өз міндеттемелерін орындауын, егер мұндай шарттарды электрондық сауда алаңы іске асырған жағдайда, қамтамасыз ету шарттарын айқындайды.  ...  **6. Электрондық сауда алаңдарында тұтынушылардың құқықтары мен заңды мүдделерін қорғау мақсатында сатушыларды (дайындаушыларды, орындаушыларды) электрондық сауда алаңына рұқсат беру жөніндегі ішкі рәсімдерді қолдану және олармен тұтынушылардың құқықтарын қорғау бойынша талаптарды сақтау жөнінде шарт жасасу үшін инфрақұрылым қамтамасыз етілуге тиіс. Электрондық сауда алаңы жұмысында пайдаланатын бағдарламалық қамтылым, электрондық сауданы қамтамасыз ететін және қолдап отыратын техникалық құралдар қорғалған байланыс арналары арқылы жүзеге асырылуға тиіс.** | Ішкі сауданың барлық қатысушыларының Қазақстан Республикасының Тұтынушылардың құқықтарын қорғау туралы заңнамасын сақтау қажеттілігі туралы тұтынушылардың қоғамдық бірлестіктерінің ұсынысына сәйкестікке келтіру.  Электрондық сауда-саттыққа тек сатып алушы ғана емес, сонымен қатар тауарды электрондық сауда алаңы арқылы сату міндеттемелері бар сатушы да қатысатынын нақтылау. |
| 19 | 32-баптың 1- тармағы | 32-бап. Тауарларға қойылатын талаптар  1. Қауіпсіздік талаптарына сай келетін және Қазақстан Республикасының техникалық реттеу саласындағы заңнамасы **мен стандарттау жөніндегі құжаттардың** талаптарына сәйкес келетін тиісті сападағы тауарлар Қазақстан Республикасының ішкі нарығында айналымға жатады.  ... | 32-бап. Тауарларға қойылатын талаптар  1. Қауіпсіздік талаптарына сай келетін және Қазақстан Республикасының техникалық реттеу саласындағы заңнамасы**, стандарттаудың және сатып алушы сұраныстарының** талаптарына сәйкес келетін тиісті сападағы тауарлар Қазақстан Республикасының ішкі нарығында айналымға жатады.  ... | «Техникалық реттеу туралы» және «Тұтынушылардың құқықтарын қорғау туралы» Қазақстан Республикасының заңдарымен үйлестіру. |
| 20 | 32 баптың 2-тармағы | 32-бап. Тауарларға қойылатын талаптар  ...  2. Тауарлардың сапасы туралы мәліметтер мынадай ақпаратпен расталады:  1) дайындаушының тауар белгісі;  2) тауардың шыққан елі;  3) тауардың құрамы туралы;  4) азық-түлік тауарлары үшін – тамақ құндылығы;  5) дайындалған күні;  6) сақтау және жарамдылық мерзімі туралы;  7) стандарттау жөніндегі құжаттың көрсетілуі;  8) стандарттау жөніндегі құжаттарға сәйкес өзге де мәліметтер.  Тауар сапасына қойылатын жоғарыда аталған талаптар туралы ақпарат қазақ және орыс тілдерінде заттаңбаларда, затбелгілерде, жапсырмаларда (стикерлерде), қосымша парақтарда, материалдық жеткізгіштерде қамтылуға тиіс.  Тауарлардың сақталуы және тасымалы олардың сапасының сақталуы және тұтыну үшін қауіпсіздік талаптарының сақталуы, оның ішінде арнайы жабдықталған үй-жайларда сақтаудың көзделген шарттарға, осы мақсаттар үшін арнайы арналған көлік құралдарында тасымалдау шарттарына қойылатын талаптардың сақталуы қамтамасыз етілетін жағдайларда жүзеге асырылуға және белгіленген жағдайларда мұндай талаптардың сақталуы тиісті құжаттардағы жазбалармен расталуға тиіс.  … | 32-бап. Тауарларға қойылатын талаптар  …  2. **Тауардың қауіпсіздігі туралы мәліметтер сәйкестікті бағалау туралы құжатпен расталады**. Тауарлардың сапасы туралы мәліметтер мынадай ақпаратпен расталады:  1) дайындаушының тауар белгісі;  2) тауардың шыққан елі;  3) тауардың құрамы туралы;  4) азық-түлік тауарлары үшін – тамақ құндылығы;  5) дайындалған күні;  6) сақтау және жарамдылық мерзімі туралы;  7) стандарттау жөніндегі құжаттың көрсетілуі;  8) **Қазақстан Республикасының заңнамасына және стандарттау** жөніндегі құжаттарға сәйкес қажетті өзге де мәліметтер.  **Ыдыстарда,** заттаңбаларда, орамдарда, затбелгілерде, жапсырма парақта немесе өзге де материалдық жеткізгіштерде қамтылатын тауардың **қауіпсіздігі** мен сапасына қойылатын талаптар туралы қазақ және орыс тілдерінде ақпарат «Қазақстан Республикасындағы тіл туралы» Қазақстан Республикасы Заңының талаптарына сәйкес болуы тиіс.  Тауарлардың сақталуы және тасымалы олардың сапасының сақталуы және тұтыну үшін қауіпсіздік талаптарының сақталуы, оның ішінде арнайы жабдықталған үй-жайларда сақтаудың көзделген шарттарға, осы мақсаттар үшін арнайы арналған көлік құралдарында тасымалдау шарттарына қойылатын талаптардың сақталуы қамтамасыз етілетін жағдайларда жүзеге асырылуға және белгіленген жағдайларда мұндай талаптардың сақталуы тиісті құжаттардағы жазбалармен расталуға тиіс.  ... | «Техникалық реттеу туралы» және «Тұтынушылардың құқықтарын қорғау туралы» Қазақстан Республикасының заңдарымен үйлестіру және «Қазақстан Республикасындағы тілдер туралы» Заңның 21-бабына сәйкестікке келтіру. |
| **«Ақпаратқа қол жеткізу туралы» 2015 жылғы 16 қарашадағы Қазақстан Республикасының Заңы** | | | | |
| 21 | 6-баптың 6-тармағының жаңа 6-1) тармақшасы | 6-бап. Қолжетімділігі шектелмейтін ақпарат  Мынадай ақпаратқа қол жеткізу шектелуге жатпайды:  …  **Жоқ**  ... | 6-бап. Қолжетімділігі шектелмейтін ақпарат  Мынадай ақпаратқа қол жеткізу шектелуге жатпайды:  … 6-1) тұтынушылардың құқықтарын бұзу фактілері туралы;... | ҚР Әділет министрлігінің «Заңнама және құқықтық ақпарат институты» ШЖҚ РМК-ның «Тұтынушылардың құқықтарын қорғау туралы» Заң жобасының ережелерін ескере отырып, «Ақпаратқа қол жеткізу туралы» ҚР Заңындағы ақпарат тізбесін толықтыру қажеттігі туралы ғылыми құқықтық сараптама ұсынысы. |
| **«Табиғи монополиялар туралы» 2018 жылғы 27 желтоқсандағы Қазақстан Республикасының Заңы** | | | | |
| 22 | 29-баптың бірінші абзацы | 29-бап. Қоғамдық бірлестіктер  Қоғамдық бірлестіктер Қазақстан Республикасының қоғамдық бірлестіктер туралы заңнамасында белгіленген құқықтардан басқа, сондай-ақ:  ... | 29- бап. Қоғамдық бірлестіктер  Қоғамдық бірлестіктер, **олардың қауымдастықтары (одақтары**), Қазақстан Республикасының заңнамасында белгіленген құқықтардан басқа, сондай-ақ:  ... | «Тұтынушылардың құқықтарын қорғау туралы» Заңға сәйкестікке келтіру. |
|  | | | | |